CELEX: 52019PC0614
Language: el
Date: 2020-01-08
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.1.2020
            COM(2019) 614 final/2
            2019/0270(NLE)
            This document replaces COM(2019) 614 final of 28.11.2019.Change of the sensitivity level, deletion of the marking "LIMITED".
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου των διαιτητών για το κεφάλαιο 29 της συμφωνίας.
            
            
               2.Πλαίσιο της πρότασης
            
            
               Η συνολική οικονομική και εμπορική συμφωνία (ΣΟΕΣ ή CETA) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου («η συμφωνία») υπογράφηκε στις 30 Οκτωβρίου 2016. Σύμφωνα με την απόφαση (ΕΕ) 2017/38 του Συμβουλίου, ορισμένα μέρη της συμφωνίας εφαρμόζονται προσωρινά από την 21η Σεπτεμβρίου 2017. 
            
            
               Το άρθρο 26.1 της συμφωνίας ιδρύει τη μεικτή επιτροπή ΣΟΕΣ η οποία αποτελείται από εκπροσώπους των δύο μερών. Η μεικτή επιτροπή ΣΟΕΣ έχει την εξουσία να λαμβάνει αποφάσεις με αμοιβαία συναίνεση για όλα τα θέματα που προβλέπει η συμφωνία. 
            
            
               Το κεφάλαιο 29 καλύπτει όλες τις διαφορές που αφορούν την ερμηνεία ή την εφαρμογή των διατάξεων της συμφωνίας, εκτός εάν προβλέπεται διαφορετικά στη συμφωνία. 
            
            
               Σύμφωνα με το άρθρο 29.8.1, η μεικτή επιτροπή ΣΟΕΣ καταρτίζει κατάλογο τουλάχιστον 15 ατόμων τα οποία είναι πρόθυμα και ικανά να εκτελέσουν χρέη διαιτητή για τις διαφορές που καλύπτονται από το κεφάλαιο 29 («η προβλεπόμενη πράξη»). Ο κατάλογος περιλαμβάνει τρεις υποκαταλόγους: έναν υποκατάλογο για κάθε μέρος και έναν υποκατάλογο ατόμων που δεν είναι υπήκοοι κανενός μέρους, τα οποία μπορούν να εκτελέσουν χρέη προέδρου. 
            
            
               3.Θέση που πρέπει να ληφθεί εξ ονόματος της Ένωσης
            
            
               Τα δύο μέρη έχουν συντάξει ένα σχέδιο καταλόγου διαιτητών που πληροί τις απαιτήσεις του άρθρου 29.8. 
            
            
               Η απόφαση για τη θέσπιση του εν λόγω καταλόγου διαιτητών θα έπρεπε να είχε ληφθεί κατά την πρώτη συνεδρίαση της μεικτής επιτροπής ΣΟΕΣ και πρέπει τώρα να ληφθεί το συντομότερο δυνατό για την πλήρη εφαρμογή του κεφαλαίου 29 της συμφωνίας σχετικά με την επίλυση διαφορών. 
            
            
               4.Νομική βάση
            
            
               4.1.Διαδικαστική νομική βάση
            
            
               4.1.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας».
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  1
               .
            
            
               4.1.2.Εφαρμογή στην προκείμενη περίπτωση
            
            
               Η μεικτή επιτροπή ΣΟΕΣ είναι όργανο που έχει συσταθεί με βάση συμφωνία, και συγκεκριμένα τη συνολική οικονομική και εμπορική συμφωνία μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου.
            
            
               Η προβλεπόμενη πράξη συνιστά πράξη που παράγει έννομα αποτελέσματα. Η προβλεπόμενη πράξη θα είναι δεσμευτική βάσει του διεθνούς δικαίου σύμφωνα με το άρθρο 26.3.2 της συμφωνίας.
            
         
         
            
               Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της Συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
               4.2.Ουσιαστική νομική βάση
            
            
               4.2.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Αν η προβλεπόμενη πράξη επιδιώκει διττό σκοπό ή έχει δύο συνιστώσες και αν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή η κύρια ή πρωτεύουσα συνιστώσα.
            
            
               4.2.2.Εφαρμογή στην προκείμενη περίπτωση
            
            
               Ο κύριος στόχος και το περιεχόμενο της προβλεπόμενης πράξης αφορούν την κοινή εμπορική πολιτική.
            
            
               Επομένως, η ουσιαστική νομική βάση για την προτεινόμενη απόφαση είναι το άρθρο 207 της ΣΛΕΕ.
            
            
               4.3.Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 207 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               2019/0270 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
            
               για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Η συνολική οικονομική και εμπορική συμφωνία (ΣΟΕΣ ή CETA) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου («η συμφωνία») υπογράφηκε στις 30 Οκτωβρίου 2016. 
            
            
               (2)Σύμφωνα με την απόφαση (ΕΕ) 2017/38 του Συμβουλίου
                  2
               , ορισμένα μέρη της συμφωνίας εφαρμόζονται προσωρινά από την 21η Σεπτεμβρίου 2017. 
            
         
         
            
               (3)Το άρθρο 29.8.1 της συμφωνίας ορίζει ότι η μεικτή επιτροπή ΣΟΕΣ καταρτίζει κατάλογο με 15 άτομα τα οποία είναι πρόθυμα και ικανά να εκτελέσουν χρέη διαιτητή. 
            
            
               (4)Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης ενώπιον της μεικτής επιτροπής ΣΟΕΣ, καθώς η προβλεπόμενη απόφαση θα είναι δεσμευτική για την Ένωση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί, εξ ονόματος της Ένωσης, στη μεικτή επιτροπή ΣΟΕΣ που έχει συσταθεί από τη συνολική οικονομική και εμπορική συμφωνία μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου, όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας, βασίζεται στο σχέδιο απόφασης της μεικτής επιτροπής ΣΟΕΣ που επισυνάπτεται στην παρούσα απόφαση.
            
            
               Άρθρο 2
            
            
               Η παρούσα απόφαση απευθύνεται στην Επιτροπή.
            
            
               Άρθρο 3
            
            
               Μετά τη έκδοσή της, η απόφαση της μεικτής επιτροπής ΣΟΕΣ δημοσιεύεται στην Επίσημη Εφημερίδα της Ευρωπαϊκής Ένωσης. 
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Απόφαση του Δικαστηρίου, της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64. 
               
               
                  
                     (2)
                  
                        ΕΕ L 11 της 14.1.2017, σ. 1080.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 8.1.2020
            COM(2019) 614 final/2
            This document replaces COM(2019) 614 final of 28.11.2019.Change of the sensitivity level, deletion of the marking "LIMITED".
            ΠΑΡΑΡΤΗΜΑ
            της
            πρότασης απόφασης του Συμβουλίου
            για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας
            
               
         
         
            
               ΣΥΝΗΜΜΕΝΟ
            
            
               ΑΠΟΦΑΣΗ αριθ. [X /2019]
                     
                  ΤΗΣ ΜΕΙΚΤΗΣ ΕΠΙΤΡΟΠΗΣ ΣΟΕΣ
               
                  της xxx
            
            
               για την κατάρτιση καταλόγου διαιτητών
                  σύμφωνα με το άρθρο 29.8 της συμφωνίας
            
            
               Η ΜΕΙΚΤΗ ΕΠΙΤΡΟΠΗ ΣΟΕΣ,
            
            
               Έχοντας υπόψη τη συνολική οικονομική και εμπορική συμφωνία («CETA») μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου, («η συμφωνία»), και ιδιαίτερα το άρθρο 29.8,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 30.7.3 της συμφωνίας, ορισμένα μέρη της συμφωνίας εφαρμόζονται προσωρινά από την 21η Σεπτεμβρίου 2017·
            
            
               (2)Σύμφωνα με το άρθρο 29.8.1 της συμφωνίας, η μεικτή επιτροπή ΣΟΕΣ καταρτίζει κατάλογο τουλάχιστον 15 ατόμων που είναι πρόθυμα και ικανά να εκτελέσουν χρέη διαιτητή. Ο κατάλογος των διαιτητών περιλαμβάνει τρεις υποκαταλόγους: έναν υποκατάλογο για κάθε μέρος και έναν υποκατάλογο ατόμων που δεν είναι υπήκοοι κανενός μέρους, τα οποία μπορούν να εκτελέσουν χρέη προέδρου.
            
            
               ΑΠΟΦΑΣΙΖΕΙ:
            
            
               1.Καταρτίζεται ο κατάλογος των διαιτητών για τους σκοπούς του άρθρο 29.8 της συμφωνίας όπως ορίζεται στο παράρτημα.
            
            
               2.Η παρούσα απόφαση αρχίζει να ισχύει από την ημερομηνία της έκδοσής της από τη μεικτή επιτροπή ΣΟΕΣ. 
            
            
               (τόπος)… (ημερομηνία)…
            
            
               Για τη μεικτή επιτροπή ΣΟΕΣ
            
            
               Παράρτημα της απόφασης αριθ. [X/2019] της μεικτής επιτροπής ΣΟΕΣ
            
            
               Κατάλογος διαιτητών που καταρτίζεται σύμφωνα με το άρθρο 29.8 της συμφωνίας
            
            
               Υποκατάλογος του Καναδά:
            
            
               1.Serge Fréchette
            
            
               2.Valerie Hughes
            
            
               3.Matthew Kronby
            
         
         
            
               4.Debra Steger
            
            
               5.J. Christopher Thomas
            
            
               6.Cherise Valles
            
            
               Υποκατάλογος της ΕΕ:
            
            
               1.Claudio Dordi
            
            
               2.Michael Hahn
            
            
               3.Pieter Jan Kuijper
            
            
               4.Hélène Ruiz Fabri
            
            
               5.Peter Van den Bossche
            
            
               Υποκατάλογος προέδρων:
            
            
               1.James Bacchus
            
            
               2.Christian Häberli
            
            
               3.Daniel Moulis
            
            
               4.David Unterhalter
            
            
               5.Seung Wha Chang